ตลาดหุ้นยุโรปเปิดลบ หลังราคาน้ำมันร่วง,วิตกแนวโน้มเศรษฐกิจสหรัฐ
ตลาดหุ้นยุโรปเปิดลบ หลังราคาน้ำมันร่วง,วิตกแนวโน้มเศรษฐกิจสหรัฐ
21 มิ.ย. 2560

ตลาดหุ้นยุโรปเปิดปรับตัวลงในวันนี้ เนื่องจากความวิตกกังวลเกี่ยวกับการร่วงลงของราคาน้ำมัน และจากการที่นักลงทุนไม่มั่นใจต่อแนวโน้มการขยายตัวของเศรษฐกิจสหรัฐ
ดัชนี Stoxx Europe 600 เปิดลบ 0.2% แตะที่ 388.43 จุด และดัชนี CAC-40 ตลาดหุ้นฝรั่งเศสเปิดวันนี้ที่ 5,273.00 จุด ลดลง 20.65 จุด, -0.39% ส่วนดัชนี DAX ตลาดหุ้นเยอรมันเปิดที่ 12,792.32 จุด ลดลง 22.47 จุด, -0.18%
ราคาน้ำมันร่วงลงอย่างต่อเนื่อง แม้สถาบันปิโตรเลียมอเมริกา (API) เปิดเผยว่า สต็อกน้ำมันดิบของสหรัฐ ร่วงลง 2.7 ล้านบาร์เรลในรอบสัปดาห์ที่สิ้นสุดวันที่ 16 มิ.ย
นักลงทุนเริ่มกลับมาวิตกกังวลเกี่ยวกับแนวโน้มการขยายตัวของเศรษฐกิจสหรัฐ โดยเฉพาะอย่างยิ่งทิศทางเศรษฐกิจหลังจากที่ธนาคารกลางสหรัฐ (เฟด) ปรับขึ้นอัตราดอกเบี้ย
 